TREBALL

OBJECTIU

Explicar que les persones amb discapacitat psíquica adultes treballen.

METODOLOGIA

El mestre/a explica que quan les persones es fan grans treballen. El treball ens proporciona satisfacció, ens fa sentir importants, ens fa fruir del que ens agrada...
A continuació el mestre ensenya algunes de les tasques que realitzen les persones amb discapacitat psíquica. S’observa a les imatges que són tasques generalment manipulatives, és a dir, tasques que no requereixen una capacitat d’abstracció important. Són treballs molt necessaris que acostumen a ser repetitius. No són feines creatives. Acostumen a fer-se amb les mans o amb l’ajut d’alguna eina.

Per exemple:
- treballar en una bugaderia: classificar la roba per colors, posar la roba dins d’una rentadora, plegar la roba, planxar-la, posar-la en bosses, ...
- treballar en una fàbrica: estar en una cadena de muntatge, manipular, (embossar, grapar, muntar peces, orientar, classificar, col·locar dins d’altres peces, ...)
- fer de jardiners: segar la gespa, podar, plantar, regar, recollir fulles, treure males herbes,...
- treballar en una botiga: despatxar, embolicar, repostar el material,...
- fer d’escombriaire: recollir brossa, escombrar, canviar bosses,...
- realitzar manteniment urbà: pintar bancs, pintar ratlles, netejar semàfors,.
· treballar en un rentatge de vehicles: treure la pols, passar l’aspirador, netejar els vidres, eixugar, …

Es demana al nen/ nena que busqui en revistes 5 tipus de treballs que poden realitzar les persones amb discapaciat psíquica.

Posteriorment es reflexiona conjuntament sobre el fet que poden realitzar tipus de treballs molt diferents sempre que siguin manipulatius i s’hagin ensenyat prèviament.

Es pot seguir reflexionant sobre:

- oficis que coneixen.
- treballs que realitzen els pares.
- la societat necessita tot tipus de professionals.
- totes les feines tenen valor.

MATERIAL

Revistes, tisores i cola
Full adjunt amb tipus de feines diferents

PARTICIPANTS

En grup gran

DURACIÓ

30 minuts aproximadament.

Index General - Index per Nivells