JOC DE LLETRES

OBJECTIUS

- Gaudir del joc.
- Ensenyar a jugar cooperativament.
- Reflexionar sobre les activitats cooperatives ( ningú guanya o perd , tots participen ).
- Potenciar l’autoconfiança en sí mateix .
- Treballar la tolerància vers la diferència.
- Valorar els aspectes dels companys.
- Aprendre aspectes positius d’un mateix.
- Potenciar mitjançant la cooperació la comunicació ( verbal , gestual, etc.).

METODOLOGIA

Es comenta al grup classe que facin grups de cinc-sis nens. Els membres de cada grup han de posar-se d’acord per arribar a fer una figura o lletra amb els seus cossos.

Es remenen les fitxes i el professor va ensenyant a cada grup quina figura o lletra han de composar entre tots. Els membres del grup s’han de posar d’acord com ho faran plegats i finalment la resta de companys hauran d’encertar de quina figura es tracta.

Aquest exercici es pot repetir tantes vagades com calgui mentre els membres de cada grup s’ho passin bé i estiguin motivats.

Finalment cal fer la reflexió entre tots:

- quina figura els ha costat més o menys.

- com s’han arribat a posar d’acord .

- ressaltar la importància de tots el membres del grup estiguin d’acord en les decisions que es prenen.

Cal que tothom hi tingui un punt de participació , uns prendran decisions , altres acceptaran , però sobretot tots han de col·laborar sinó , el grup no pot executar la consigna.

MATERIAL

Fitxes amb figures geomètriques o bé lletres majúscules (veure full adjunt).

PARTICIPANTS

Grup classe

DURACIÓ

Una hora

Index General - Index per Nivells